11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΑΜΥΝΗΣ Αριθ. 122288 της 11/24 Μαΐου 1963  (ΦΕΚ Β' 220) Περί αυξήσεως του πτητικού επιδόματος χειριστών αεριωθουμένων Ε.Β.Λ. Έχοντες υπ' όψιν : 1)Τας διατάξεις του άρθρου μόνου του Νόμ. 2030/1952 ''περί αυξήσεως πτητικών τινων επι3δομάτων''. 2)Την υπ' αριθ. 7806 της 28 Απρ. 1959 (ΦΕΚ 169/1959 τεύχ. Β') απόφασιν δι' ης καθωρίσθη το πτητικόν επίδομα του ιπταμένου προσωπικού της Ε.Β.Α. 3)Τας ιδιαιτέρως σκληράς συνθήκας πτήσεως και υπηρεσίας των χειριστών των αεριωθουμένων Ε.Β.Α. των τοποθετουμένων εις Μοίρας Μάχης, λόγω της εξαντλητικής απασχολήσεως των, οφειλομένης αφ' ενός μεν εις την συνεχή διατήρησιν εις κατάστασιν ετοιμότητος επί 24ωρου βάσεως των αεροσκαφών τούτων και αφ' ετέρου εις το πολύπλοκον έργον όπερ απαιτεί η προπαρασκευή και η εκτέλεσις των πτήσεων, αποφασίζομεν : Ορίζομεν το υπό της υπ' αριθ. 7806/1959 αποφάσεως ημών προβλεπόμενον εξαμηνιαίον πτητικόν επίδομα Α' Κατηγορίας των χειριστών αεριωθουμένων της Ε.Β.Α. από του βαθμού του Ανθυποσμηναγού μέχρι και του Αντισμηνάρχου των τοποθετημένων εις τας Μοίρας Μάχης εις δραχ. 15.000 εφ' όσον αι προβλεπόμεναι ώραι εκάστου πτητικού εξαμήνου συμπληρούνται επί πολεμικού τύπου αεροσκάφους της Μοίρας. Η ισχύς της παρούσης, δημοσιευθησομένης εις την Εφημερίδα της Κυβερνήσεως άρχεται από 1 Ιαν. 1963. Η εφαρμογή της ανωτέρω αποφάσεως επεξετάθη και επί των προσκεκολλημένων χειριστών εις Πολεμικάς Μοίρας και Σμήνη αεριωθουμένων αεροσκαφών εν περιόδω κινδύνου των Εθνικών συμφερόντων ή εντάσεως των διπλωματικών σχέσεων και εφ' όσον συμπληρούσι τας απαιτουμένας ώρας πτήσεων επί πολεμικού τύπου αεριωθουμένων αερ/φών (Απόφ. Υπ. Εθν. Αμύνης και Οικονομικών, αριθ. 15910/6162 της 6/20 Μαρτ. 1968, ΦΕΚ Β' 144). 